JohanHeinsen/ENO huggingface dataset:
Aalborgs Stifts Adresseavis, 1826-08-29
Allerede i Aarene fra 1817 til 1819 blev Rhinens Løb imellem Neuburg og Schrøck rectificeret paa Bayerns og Badens fælleds Bekostning. Ved den imellem begge Stater for kort Tid siden afsluttede Forening er man nu kommen overeens om, at fra Schrøck indtil nedenfor Mannheim, i Omegnen af Sandhofen, hvor Floden gaaer i meget store Krumninger, skal Reguleringen af Strømløbet fortsættes, og dette fuldendes inden et Tidsrum af sex Aar. Længden af det gamle Rhinløb fra den Franske Grændse ved Lauterburg indtil Sandhofen udgjør 33 geografiske Mile; men Længden af det rectificerede Løb udgjør kun 18 3/4 Mile, altsaa bliver Strømløbet ved Rectificationen forkortet 14 1/4 Mile. Den hele Rectification bevirkes ved 23 Gjennemgravninger, hvoraf der allerede imellem Neuburg og Schrøck ere udførte sex, som fuldkommen have optaget Floden. Størrelsen af det Gebeet, der hidtil jevnlig blev oversvømmet af Rhinen imellem Lautenburg og Sandhofen, udgjør paa den venstre Bayerske Side henimod 70000 Morgen Land, paa den høire Badenske henimod 65000 Morgen. Denne LandstrækningsSikkerhed imod Rhinens Ødelæggelser, hvorpaa der i flere Aarhundreder ere gjorte frugtesløse Forsøg. Udtørringen af Sumperne og de forladte Rhinarme, Forbedringen af Beboernes Sundheds-Tilstand i disse befolkede Egne, Formindskelsen i de hidtil stedse voxende Bekostninger paa Breddernes og Dæmningernes Vedligeholdelse, en Gevinst af 7500 Morgen Land ved Strømløbets Forkortelse, samt Lettelse i Skibsfarten, ville være de velgjørende Resultater, af dette store Foretagende.
Aalborgs Stifts Adresseavis, 1826-08-29
I Haven Tivoli ved Hamborg holdtes nylig en Præmieklavring opad en høi med Sæbe indsmurt Stang, paa hvis Spidse Gevinsterne hang.
Aalborgs Stifts Adresseavis, 1826-08-29
Den forhenværende Præsident for Republiken Peru, Hr. de la Riva Aguero, som er kommen til Europa, forat leve her saalænge Bolivars Diktatur varer, har formælet sig med Hertugen af Looz Corswarems ældste Datter i Holland. Under Navn af "Dannebroge" agter Hr. Lieutenant Garbrecht, understøttet af flere bekjendte Forfattere, at udgive en Samling af Digte og Fortællinger. Jndtægten er bestemt for Bombebøssen.
Aalborgs Stifts Adresseavis, 1826-08-29
Fædrelandet.
Aalborgs Stifts Adresseavis, 1826-08-29
Kjøbenhavn. Ved sidste Classelotterie-Trækning forbleve de to høieste Gevinster i Kjøbenhavn. Den 3die, 400 Rbd., kom til Skive.
Aalborgs Stifts Adresseavis, 1826-08-29
Capitainerne P. U. Bruun og L. de Coninck af SøeEtaten agte i Forening at udgive et Qvartalskrift under Navn af "Archiv for Søevæsenet," hvis Jndhold skal være: Meddelelse af alle Søevæsenet vedkommende Opdagelser og Forbedringer. Beskrivelser over vigtige Farvande, Havne og Rheder, Meddelelse af mærkelige Tildragelser paa Søen, hydrographiske Efterretninger &c. Hvert Hæfte, 6 a 8 Ark stort, koster 1 Rbdlr. paa Trykpapir.
Aalborgs Stifts Adresseavis, 1826-08-29
Kjøbenhavns Torvepriser, den 25de August: Rug 4 Rbd. a 4 Rbd. 1 Mk.; Hvede 4 Rbd. a 4 Rbd. 2 Mk.; Byg 2 Rbd. 4 Mk. a 3 Rbd. 1 Mk.; Havre 2 Rbd. 4 Mk. a 2 Rbd. 4 Mk. 8 s.; Ærter 6 Rbd. 3 Mk. a 7 Rbd. Tønden. - Røget Flæsk 1 Rbd. 5 Mk. a 2 Rbd.; Grønsaltet dito 1 Rbd. 8 s. a 1 Rbd. 1 Mk. 8 s. Lispundet. - Smør 1 Mk. 8 s. a 1 Mk. 10 s. Pundet. - Æg 1 Mk. 2 s.a 1 Mk. 4 s. Snesen. Cours den 25de August. Hamb. 2 M., a vista 230 Specier. 230. - Specier solgtes til 13 Rbmk. 12 1/2 a 13 s. - Bank-Disconto 5 pC. - Norske Speciessedler pr. 100 Specier 169 a 170 Rbd. Sdlr. - Svenske Sdlr. pr. Rd. Rigsgjeld 53 Rbs. Tegn. - 4 pCt. Kongel. Obligationer (uden Renter) 81 a 81 1/2 Rbd. Sedler. - Dito Dito 70 1/2 i Bco. - Nationalbank-Obligationer (af Laanet 4de Februar 1820) 101 a 101 1/2 Rbd. r. S. - Dito Dito 116 a 116 1/2 i Sdlr. - 4 pC. uopsigel. Rigsbkobl. Renter pr. 6te Januar 90 a 90 1/2 Rbd. rede Sølv. - 6 pC. norsk Laan ved Hambro & Søn 103 i Banco. - 4 pC. Dito nye 89 1/2 a 90 i Bco. - Asiatiske Actier - i Sedler. - 2 pC. nye danske Obligationer 55 L. Sterling. - 1 L. Sterling beregnet til 14 Bmk.
Aalborgs Stifts Adresseavis, 1826-08-29
Cours. Hamborg den 25de August. Bordeaux 25 1/32. - St. Petersborg 8 1/2. - London 37. 1. - Cadiz 90. Lissabon 37. Amsterdam k. S. 105 3/8. - Kjøbenhavn k. S. 232 Specier 16 A. - Disc. -
Aalborgs Stifts Adresseavis, 1826-08-29
Ledige Embeder. Under det danske Cancellie: Sognekaldet i Kjøbstaden Nyekjøbing paa Morsøe, samt for Lodderup og Elsøe Menigheder i Aalborg Stift, 212 Rbdlr. Til den forrige, i Naade entledigede, Sognepræst Hr. Schade, svares i aarlig Pension af Embedet, efter Naadensaarets Udløb, 100 Rbd. Sølv; og ligesaameget erlægges aarlig til den residerende Capellan. - St. Ols og Allinge Sognekald paa Bornholm, 220 Rbd.
Aalborgs Stifts Adresseavis, 1826-08-29
Befordringer og Afgang. Under det danske Cancellie: Den 2den August er Examinatus juris S. W. Giern beskikket til Stiftscasserer og Stiftsrevisor for Viborg Stift; Candidatus juris M. Abrahamson til Procurator ved alle Over- og Underretter i Danmark, dog Høiesteret undtagen.
Aalborgs Stifts Adresseavis, 1826-08-29
Den 16de, Sognepræst for St. Ols og Allinge Menigheder paa Bornholm, J. Slotzheim, til Sognepræst for Arninge Menighed i Lolland; Sognepræst for Øster- og Vester=Assels Menigheder i Aalborg Stift, Consistorialraad P. Friis, til Sognepræst for Østbirk og Yding Menigheder i Aarhuus Stift: Candidatus Theologi G. P. Brammer, til ordineret Catechet og første Lærer ved Borgerskolen i Naskou; Candidatus Theologi J. Jensen til 2den Lærer ved det kongelige Skolelærer, Seminarium paa Joenstrup.
Aalborgs Stifts Adresseavis, 1826-08-29
Under Rentekammeret: Den 25de Juli er Amtmanden for Frederiksborg Amt, H. N. Arctander, efter Ansøgning i Naade og med Pension entlediget fra bemeldte Amtmands Embede fra 1ste November dette Aar af at regne, og Amtmanden fra Veile Amt, H. G. Treschou, igjen beskikket til Amtmand for Frederiksborg Amt fra samme Tid.
Aalborgs Stifts Adresseavis, 1826-08-29
Odense. J Landsbyen Aasum 1/2 Miil herfra, har en Tjenestekarl under et Slagsmaal bibragt en anden endeel Knivstik, hvoraf et i Underlivet især skal være farligt. Den Saarede ligger her paa Hospitalets Sygestue under Lægens Behandling, og er ikke, som man urigtig har sagt, død, men skal staae til Redning. Anledningen skal have været, at der er to saakaldte Gildesæt, hvorover opstaaer Partier, der ved Drillerier ægge hverandre til Strid.
Aalborgs Stifts Adresseavis, 1826-08-29
Ved nogle sindrige og pikante Betragtninger om danske Ordsprog og Tallemaade af Professor J. Smith, meddeelt i Aftenbladet, har den ærede Forfatter (om det behøvedes) ydermere hjemlet sin Adkomst til dette interessante Emnes Behandling, og tillige vakt Ønsket, at vi dog engang fra hans Haand maatte see det Værk fuldført, hvoraf 1ste Hefte for nogle Aar siden udkom her i Odense; men som paa Grund af Literaturens nærværende Dvale hidtil ikke har kunnet fortsættes.
Aalborgs Stifts Adresseavis, 1826-08-29
Nyborg, den 15de August. Jgaar ankrede her paa Rheden Korvetten Najaden, der i Sommer er ude med Kadatterne under deres Chef, Commandeur Wulff, og fortsatte idag Coursen Nord paa, for at gaae omkring Fyen ind af lille Belt.
Aalborgs Stifts Adresseavis, 1826-08-29
Viborg, den 19de August. J Dag har været en Deel ny Rug til Torv, som kostede 3 Mk. 4 s. Skjeppen, Byg 38 a 40 sk. Af Kjød var der Overflødighed og, som følge af de nøgne Græssmarker og den ringe Avl af Straafoder, solgtes det for 3 a 4 s. Pundet. - Uagtet det daglig seer ud til Regn, falder endnu ikke noget, der kan gjennembløde den gloehede Jord. Der faldt i Mandags saameget, som kunde bløde 1/4 Tomme; men forresten, da ingen Nat falder Dug, seer man Planter ynkelig henvisne. - For de paa Kaalsorterne i Aar saa hyppige Luus, er det et tilforladeligt Raad, at be sprænge dem med stærk grøn Sæbevand. Den 21de havde mange Læs af Byens Jndvaanere den sædvanlige Skovtour til Rindsholm for at plukke de Nødder, som uden Eierens Tilladelse allerede forhen vare afrevne, tildeels umodne. Lignende Ubehageligheder er indtruffen i den af sin smukke Lystanlæg bekjendte Viskum Skov, hvor Kaadhed og Ondskab har ødelagt Anlæggene, saa at Eieren Hr. Justitsraad Juul har ladet Skoven lukke for de Besøgende.
Aalborgs Stifts Adresseavis, 1826-08-29
Blandinger. Hr. J. B. Daugaard, Adjunkt ved Sorøe akademiske Skole, er tilkjendt den af det Kongel. Videnskabernes Selskab udsatte Belønning for et Priisskrift over den historiske Opgave: "at levere en fuldstændig og nøiagtig Fortegnelse over alle Klostere i Danmark, fra Kristendommens Jndførelse i dette Rige." Over det af Hs. høigrevelige Excell. afgangne Statsminister og Ordenskantsler Grev Moltke udsatte og ofte gjentagne overordentlige Priisspørgsmaal: "hvilke Overgangsbjerge der findes i Norge?" var endelig et Priisskrift indkommet, der indeholder vigtige Bidrag til Opgavens Løsning, hvorfor Selskabet har fundet det passende at hædre Forfatteren, Hr. Keilhaud i Christiania, med en Belønning af 200 Rbd. r. S. For det classenske Legat var indkommet et Priisskrift over "Anlæggelsen af Parkefiskerier", hvis Forfatter, Landmaalingsinspekteur Gudme i Kiel, er tilkjendt den derfor udsatte Præmie.
Aalborgs Stifts Adresseavis, 1826-08-29
Hr. Pastor Nielsen af Rubbelykke har nu i Maribo Avisen forklaret Tildragelsen med den ihielstangede Røgter, som efter en Aareladning befandt sig saa vel, at han spiste nogle Tvebakker og forlangte en Snaps dertil. Da hans Tilstand næste Dag forværredes, blev der føiet Anstalter til Doctorens Afhentelse, men inden disse vare skeete, døde Manden. Efter nogle, dog ikke væsentlige Berigtigelser ved den forrige Beretning, saasom at Manden døde to Dage da han kun levede 36 Timer efter Tilfældet, at han efterlod sig 5 Børn, hvortil svares: "han har kun tre umyndige Børn, og de øvrige 2 fortjene selv deres Klæde og Føde" (3142, altsaa dog 51) forbeholder Hr. Pastoren sig sin Ret til at paatale Sagen ved Domstolen. - Paa denne Jndrykkelse er lover Svar i en af de første Aviser.
Aalborgs Stifts Adresseavis, 1826-08-29
Efter den af S. T. Hr. Land- og Søekrigscommissair, Kammerherre v. Moltke udstædte Sessionsplacat, er den almindelige Landmilice-Session, i det 3die Jydske District, bestemt til at afholdes paa følgende Steder og Dage, og begynder hver Dags Morgen Kl. 8. Hjørring Amt: i Aalborg 15de og 16de Septbr. paa Kokkedahl 18de Septbr. i Hjørring 20de, 21de, 22de, 23de og 25de Sept.; i Frederikshavn 27de og 28de Sept.; i Sæbye 29de og 30te Sept. Aalborg Amt, i Aalborg, 2den, 3die, 4de, 5te, 6te, 7de og 9de Octbr. i Nibe 10de og 11te Octbr.; i Løgstør 13de og 14de Octbr.; i Hobro 16de, 17de og 18de Octbr. Viborg Amt: i Randers 19de, 20de og 21de Octbr.; i Viborg 23de, 24de, 25de, 26de, 27de, 28de, 30te og 31te Octbr.; i Skive 1ste, 2den, 3die og 4de November. Aalborg. Ved Selskabets Skiveskydning den 27de August 1826. bleve Præmierne vundne saaledes: 1ste Præmie, en Sølv Flødekande indvendig forgyldt, Kjøbmand Kyllesbeck, ved eget Skud. 2den dito, en Sølv Peberbøsse, Skibstømmersvend R. Bonnesen, ved Kjøbmand Kyllesbeck. 3die dito, en Sølv Flødeskee indvendig orgyldt, Borger Adjutant og Jndqvarteringsbilletteur Horne, Dannebrogsmand, ved Kjøbmand Kyllesbeck. 4de dito, en Sølv Sukkertang, K. M. Færck, ved Kjøbmand Kyllesbeck.
Aalborgs Stifts Adresseavis, 1826-08-29
Jens Schjern der snart kalder sig Handelsbetjent, snart Handelsfuldmægtig, snart Contoirist, og snart Bogtrykker, uagtet han intet Privilegium har, uden hvilket han ikke kan være Bogtrykker, har i Aftenbladet Nr. 22 indført endeel Snakkerads, som han kalder: "Udsigt af min Biographie", og hvori han fortæller blandt Andet: "Ogsaa med Herr Borch traadte jeg i Forbindelse, i det jeg nemlig bestyrede hans Forretninger til Tider, naar han enten ikke selv havde Lejlighed, eller ikke var oplagt til at skrive Noget." Jeg opfordrer Jens Schjern til at bevise Dette, i andet Fald erklæres han for en Løgner, som jeg vil forsøge at faae straffet. Aalborg Stifts Addresse-Contoir den 29de August 1826. Albert Borch.
Aalborgs Stifts Adresseavis, 1826-08-29
Onsdagen den 30te August opføres i det dramatiske Selskabs Locale: Kampen for Gud og Fædrelandet, eller Landstormen i Tyrol, historisk Skuespil i 5 Acter, af Ziegler. Billetter a 2 Mk. til Parterret og 1 Mk. 8 s. til Logen, for Børn 1 Mk., faaes i mit Logis, hos Hr. Muurmester Ludewig i Bispensgade, samt ved Indgangen som aabnes Kl. 6. Begyndelsen skeer præcise Kl. 7. Aalborg, den 29de August 1826. C. Becker, Det til den 27de d. M. bestemte Bal, bliver afholdt Søndagen den 3die Septbr. i Gartner S. Mørchs Hauge, hvortil saavel Jnden, som Udenbyes, der ansees passende for Selskabet, kan tilstædes Adgang. Aalborg den 28de August 1826. Thomas Borregaard.
Aalborgs Stifts Adresseavis, 1826-08-29
Natten imellem Løverdag og Søndag har en Uvedkommende, ved Hielp af Pastor Hennebergs Trappe, som staaer optil mit Plankeværk, gaaet over og bortranet de faa Æbler og Pærer, som Ormene havde ladet tilbage. Skulde Nogen herom kunde give sikker Oplysning, udbetales herfor 5 Rbdlr. og Navnet forties. Aalborg den 26de August 1826. Rottbøll Sadolin.
Aalborgs Stifts Adresseavis, 1826-08-29
En duelig og flink Møllersvend, som tillige har noget Kundskab og Øvelse i Møllebyggeriet, kan erholde en god Tjeneste, naar han, forsynet med antageligt Skudsmaal, snarest muligt henvender sig til Forvalter Tommerup paa Villestrup.
Aalborgs Stifts Adresseavis, 1826-08-29
Et meget godt Billard med Tilbehør, der forhen har været ejet af Madame Køhler i Aalborg, kan underhaanden kjøbes i Hjørring hos Lemberg.
Aalborgs Stifts Adresseavis, 1826-08-29
At min Karl, Jens Nielsen Vaast, er undvigt af min Tjeneste og har medtaget min Høelee, det tjener til Efterretning for hvem han skulde indfinde sig hos Aalborg den 20de August 1826. J. Lund.
Aalborgs Stifts Adresseavis, 1826-08-29
At Prisen paa bedste grøn Sæbe paa Sæbefabrikken paa Nyetorv fra i Dag er nedsat til 24 Rbdlr. Sedler pr. Tønde, 6 Rbdlr. pr. Fjerding, 3 Rbdlr. pr. Otting, Halvottinger 10 Mk. Stkt., har jeg herved den Ære at bekjendtgjøre. Aalborg den 26de August 1826. C. M. sal. Jacob Christensens. Frie Koekoppeindpodning hver Onsdag Eftermiddag Kl. 3, hos Westergaard. Auctioner.
Aalborgs Stifts Adresseavis, 1826-08-29
J Continuation af de i Overeensstemmelse med Placaten af 22de April 1817, over Viinhandler Bocks Gaard No. 126 paa Hjørnet af Gravens- og Urbansgade afholdte 4 Auctioner, er en 5te Auction berammet at afholdes udi og over bemeldte Eiendom, Løverdagen den 2den September næstkommende Formiddag Kl. 10. Conditionerne for Salget henligger forinden til Eftersyn paa Undertegnedes Contoir. Aalborg den 24de August 1826. Schmidt.
Aalborgs Stifts Adresseavis, 1826-08-29
Mandagen den 25de September førstkommende, Kl. 9 Formiddag, bliver efter Vedkommendes Begjering foretaget offentlig Auction paa Hovedgaarden Nørlund, over en betydelig Deel Løsøre, hvoriblandt Besætning og Gaardsredskaber, m. m., Etatsraad de Neergaards Opbudsboe tilhørende. Løgstøer den 18de August 1826. Westenholtz.
Aalborgs Stifts Adresseavis, 1826-08-29
Den, Jens Andersens Enke forhen tilhørende Gaard, Horshauge i Torslev Sogn, af Hartkorn 6 Tdr. 4 Skp. 1 Fdk. 2 Alb. bliver, ifølge det Kongelige Rentekammers Skrivelse af 12te dennes, opraabt til Bortsalg ved 3de Auctioner nemlig: 1ste Gang Fredagen den 26de September, 2den Gang Fredagen den 13de October i 1826, 3die Gang Fredagen den 27de October hver Dags Formiddag Kl. 10. De 2de første Auctioner afholdes paa Herredscontoiret i Sæbye, og den 3die i Gaarden selv. Ved samme Auctioner opraabes bemeldte Gaard til Leie paa et eller flere Aar, imod aarlig Leieafgift. - Conditionerne, hvoriblandt, at det høieste Bud, saavel til Eie som til Leie, beroer paa Rentekammerets nærmere Approbation, erfares paa Auctionsstederne, og ere forinden til Eftersyn paa mit Contoir. Bye og Herredsfogedcontoiret i Sæbye, den 22de August 1826. Hans Müller.
Aalborgs Stifts Adresseavis, 1826-08-29
Jfølge Amtets Ordre og passeret Seqvestration, bliver den af Jens Peter Pretsmark eiende Karsøe Mølles tilhørende Grund og Rettighed, Hartkorn Mølleskyld 3 Tdr. 5 Skpr. 3 Fdkr., beliggende i Hjardemaal Sogn, Thisted Amt, stillet til 3de offentlige Auctioner, nemlig: Løverdagen den 23de September, ) hver Dags For 7de October middag Kl. 11.
Aalborgs Stifts Adresseavis, 1826-08-29
Mandagen den 23de f. M. De 2de første Auctioner afholdes paa Thisted Raadstue og den sidste hos Christen Jensen i Karsøe, hvor tillige bortsælges endeel til Møllen hørende, fra Branden reddede Jndretninger. Lysthavende indbydes og Conditionerne bekjendtgjøres paa Auctionsstederne, hvorved bemærkes: at Møllegrunden med Rettighed bortsælges tilligemed Brandassuransen, med Forpligtelse for Kjøberen, paa Grunden at opføre dertil svarende forsvarlige Bygninger og Mølle-Jndretninger. Thisted den 22de August 1826. Lutshøft.
Aalborgs Stifts Adresseavis, 1826-08-30
Rusland. Den tappre Russiske Hær er ogsaa ved Dagbefaling tilkjendegivet Dommens Fuldbyrdelse paa Majestætsforbryderne og Pladsens Rensning, hvor den lod Liv og Blod til sin Beherskers Forsvar. Da de dømtes Uniform var dem afrevet og Slavedragten anlagt, bleve hine med Epaulet terne brændte og selv deres Kaarder slængte paa Jlden. Udtrykket Galeistraf, som forekommer i Dommen, betegner her tillands de haardeste Tvangsarbeider, da dette Slags Forbrydere maa trælle i Bjergværkerne, hvor de ikke faae Dagens Lys at see, saalænge Straffetiden varer. De gaae saaledes en rædsom Skjæbne imøde. Sædvanlig er det til Sølvbjergværkerne i Nertschinsk (paa den chinesiske Grændse) at store Forbrydere føres, og Reisen allene til dette 2000 Mile fra Petersborg liggende Sted, som de maa gjøre tilfods og lænkede til hverandre, kan ansees for en Livsstraf, da Mange styrte underveis. De, der ere dømte til Bjergværkerne paa Livstid (hvilke blandt Andre ogsaa er Fyrst Trubetzkoys Lod) ansees allerede for døde, hvisaarsag man forud foretager den hele Gravceremoni og kaster Jord paa deres Legeme, ligesom naar Een begraves. Endog af dem, som kun dømmes paa visse Aar, faaer næsten aldrig Nogen Dagens Lys at see, og skeer dette end, saa slippe de dog aldrig mere fra Sibirien, hvor Bjergværkerne ligge.
Aalborgs Stifts Adresseavis, 1826-08-30
J Moskov er ogsaa holdt en højtidelig Takkefest paa den store Plads i Kreml for Processens lykkelige Tilendebringelse imod de Sammensvorne, hvilken Keiserinde Moderen samt Storfyrst Michael med Gemalinde bivaanede. Den 2den August indtraf Keiseren og Keiserinden til det Petrowskiske Palai i Nærheden af Moskov, hvor de modtoges af Keiserinde Moderen. Antallet paa Kroningsgjæsterne forøges med hver Dag. Den Storbritaniske Ambassadør, Hertugen af Devonshire, har leiet den største og smukkeste Privatbygning, General Chepilows Palai, for 2500 Pund Sterling. Overceremonimesteren er ogsaa ankommen med Rigs-Jnsignierne samt de Keiserlige Guld- og Sølv-Taffelservicer paa 15 Vogne. Kroningsdagen selv er, formedelst den indtræffende 14 Dages Faste i den Græske Kirke, udsat til den 28de August. Af det vidtløftige Ceremoniel bemærkes endnu, at Metropoliten af Nowgorod forretter Salvelsen, hvorved han dypper en Guldstikke i Guldflasken med Salvingsolien og berører dermed Øjne, Næse, Læber, Tindinger, Bryst og begge Haandfladerne med disse Ord: "Det er Tegnet paa den Helligaands Gave!" Metropoliten af Kiew aftørrer de salvede Steder med Bomuld, hvorpaa alle Klokker atter ringes og 101 Kanonskud affyres. Keiserinden, hvis Slæb bæres af 6 Kammerherrer, salves blot paa Panden og aftørres af Erkebiskoppen af Moskov.
Aalborgs Stifts Adresseavis, 1826-08-30
Blandinger. J Croation, ikke langt fra Radimow, søgte for ikke længe siden nogle Fiskere med lange Baadshager efter Brænde i Saufloden, og stødte paa en haard Gienstand, der gav en Klang af sig som Metal. De stak noget dybere ned, og bragte efter en kort Anstrængelse et uhyre Hoved op, hvis frygtelige Udseende saaledes forskrækkede den ene Fisker, at han nær havde ladet det falde i Vandet igjen. Dette Hoved er af 13lødigt, allerede anløbet dreven Sølv, der har forhen været forgyldt, og veier 8 Wiener-Pund. Det forestiller et ubekjendt Dyr; Svælget allene, som temmeligen ligner en Væders, er halvandet Qvarteer langt, Hovedet er bredt, har Kalveøren og Horn, og paa dets Spidse ere Kugler anbragte. Den Deel af Halsen, som er tilbage, runder sig som en Menneskehals. Jstedet for Øjne har det sandsynligviis havt glimrende Stene, som enten ere udtagne af Fiskerne eller blevne tilbage i Vandet. De øvrige Dele af dette Uhyre maa ligge paa Bunden af Vandet, thi Sølvets Hvidhed, hvor Hovedet er brukket fra Kroppen, viser, at dette Brud nylig er skeet. Paa det Sted, hvor det fandtes, var der for 7 Aar siden intet Vand, men Haver og Marker. Saufloden havde dengang et andet Løb. Regeringen har, efterat have modtaget Beretning om denne Finding, stillet denne Deel af Floden under Opsigt, og vil lade Vandet udpompe og derefter Undersøgelser anstille. Vandet er paa dette Sted 3 Alen dybt, og Fiskerne troe, at Kroppen af dette Uhyre, eller Afgudsbillede vel turde være sunken 2 Alen dybt i Sandet.
Aalborgs Stifts Adresseavis, 1826-08-30
Fra London meldes under 9de August, som en iøinefaldende Vending til det Bedre, at Hoftidenden, som en Tidlang havde anmeldt 50 Bankerotter hver Dag, indeholdt igaar kun 15.
Aalborgs Stifts Adresseavis, 1826-08-30
Franske og Tyske Blade kappes nu om at være de første, som gjør Publikum bekjendt med følgende nysopdagede Middel mod Bendelorm: Terpentin-Olie, 4 til 6 Unzer i forskjellige Mellemrum, og samme Dag, som man har faaet dette, skal Ormene gaae bort.
Aalborgs Stifts Adresseavis, 1826-08-30
Fædrelandet.
Aalborgs Stifts Adresseavis, 1826-08-30
Kjøbenhavn. Den 26de April er i Washington ved Hans Majestæt Kongen af Danmarks Geheime-Legationsraad og Minister-Resident ved de Forenede Nordamerikanske Stater, Peder Pedersen, og Henrik Clay bemeldte Staters Stats-Sekretair afsluttet en almindelig Venskabs=, Handels- og Skibsfarts=Convention mellem Hans Majestæt Kongen af Dannemark og de Forenede Nordamerikanske Stater, hvorefter Danske Skibe i Nordamerikanske Havne saavelsom Nordamerikanske Skibe i Danske Havne skulle behandles som de mest begunstigede Nationers Skibe.
Aalborgs Stifts Adresseavis, 1826-08-30
Ved den holstenske Overkriminalret ere Jnqvisiterne Coss og Carl Busse, som deelagtige i Brandstiftelse paa den saakaldte Slotsparcel af Godset Drage i Holsten, hvis tvende Hovedbygninger afbrændte Natten imellem den 22de og 23de December 1821, dømte til offentligt Arbeide den Første paa Livstid og den Anden i 15 Aar, hvilke Domme af Hs. Majestæt ere stadfæstede. En tredie Jnqvisit Fürstenau, som egentlig kunde ansees for Hovedmanden, er afreist til America. Carl Busse havde kjøbt denne og en anden Parcel af Fürstenau; men var ved flere Tab sat ud af Stand til at betale, hvorover Fürstenau ved Cosse lod ham meddele den Plan, at stikke Jld paa Bygningerne, efter at have forsikret Jnventariet og Mobilierne højt, til hvilken Ende Budse reiste til Hamborg og her forsikrede Jnventarium, og Besætning for 1 Aar for en Sum af 32150 Mk. Bco., hvoraf ogsaa 28000 Mk. Bco. bleve ham udbetalte. Carl Busse er fød i Hamborg, hvor hans Fader var en anseet Mand og har udmærket gode Attester om sit Forhold, blandt andet fra sin Rektor i Skolen, og fra det Handelshuus i Hamborg, hvor han havde conditioneret. J Aaret 1817 etablerede han sig selv med en Formue af 20,000 Mk. Hb. Bco. Da det ikke vilde gaae godt med Handelen, ophævede han samme og kom i Forbindelse med Fürstenau, der skildres som et ryggesløst og lumsk Menneske, og havde en meget skadelig Jndflydelse paa Busse, hvem han blandt andet forførte til Nydelse af stærke Drikke.
Aalborgs Stifts Adresseavis, 1826-08-30
Den kgl. danske Minister-Resident i de forenede Stater, Hr. Pedersen, er indtruffen hertil.
Aalborgs Stifts Adresseavis, 1826-08-30
Den Portugisiske Charge d'Affaires i Kjøbenhavn opfordrer alle derværende Portugisiske Undersaatter til at indfinde sig hos ham Mandagen den 21de August, for at aflægge Troskabseden for det constitutionelle Charte, som Keiser Pedro har givet Portugal.
Aalborgs Stifts Adresseavis, 1826-08-30
Af Nationalbankens Laan af Februar 1820 blev den 17de de M. offentlig udtrukket 104 Nummere, eller en Capital af 100000 Rbdlr. r. S., til Udbetaling i December Termin.